Σώμα Ελλήνων Αλκίμων

Το Σώμα Ελλήνων Αλκίμων ήταν μία ανεξάρτητη εθελοντική οργάνωση νεολαίας, με εμφανείς επιρροές από τον Προσκοπισμό, που ιδρύθηκε το 1923 στον Πειραιά από τον παλιό βαθμοφόρο του Σώματος Ελλήνων Προσκόπων Αναστάσιο ΜπάταΠεριοδικό "Πρόσκοπος", επίσημο όργανο του Σώματος Ελλήνων Προσκόπων, Τεύχος Σεπτεμβρίου 1975, σελ. 26. Η αναγνώριση του Σώματος έγινε το 1924 με την υπ. αριθμόν 1544/1924 απόφαση του Πρωτοδικείου Πειραιώς"Ο Άλκιμος", αχρονολόγητο Φυλλάδιο Σώματος Ελλήνων Αλκίμων, 32 σελίδων, εξωφύλλου κόκκινου με μονόχρωμη φωτογραφία των Προπυλαίων της Ακρόπολης και επιγραφή  "Άμμες δε γ' εσόμεθα πολλώ κάρρονες".. Η ίδρυση, συχνά αλλά λανθασμένα, αποδίδεται χρονικά στα έτη πριν τη Μικρασιατική εκστρατεία. Η σύγχυση οφείλεται στο γεγονός ότι στη Σμύρνη το 1922 φαίνεται να δραστηριοποιούνται και να προσφέρουν σημαντικές εθνικές υπηρεσίες νέοι με το όνομα Άλκιμοι, αυτή όμως ήταν απλά η ονομασία, τότε, των έφηβων μελών του Σώματος Ελλήνων ΠροσκόπωνΣώμα Ελλήνων Προσκόπων, ΟΡΓΑΝΙΣΜΟΣ, 1919, Σελ. 37, Κεφ. 17-18, τα μέλη της Κίνησης που σήμερα ονομάζονται Ανιχνευτές. 
Στην περίοδο του Ιωάννη Μεταξά η οργάνωση αυτή αναπτύχθηκε έντονα με πολιτικές προεκτάσεις, μέχρι την περίοδο της κατοχής οπότε και διαλύθηκε.

Κατά την περίοδο του δικτατορικού καθεστώτος της 21ης Απριλίου 1967, με πρωτοβουλία των Ιωάννη Η. Λαδά και Κωνσταντίνου Ασλανίδη, το Σώμα Ελλήνων Αλκίμων επανασυντάχθηκε και αναπτύχθηκε έντονα με προπαγανδιστικές εθνικιστικές αρχές προσπαθώντας να παραγκωνίσει και αυτόν τον Προσκοπισμό χωρίς ποτέ να κατορθώσει να φτάσει την απήχησή του στους νέους. Τελικά το Σώμα Ελλήνων Αλκίμων διαλύθηκε τον Μάρτιο του 1976, με διαταγή του πολυμελούς Πρωτοδικείου Αθηνών .

 Παραπομπές 

Κατηγορία:Προσκοπισμός και Οδηγισμός στην Ελλάδα
Κατηγορία:Καθεστώς της 4ης Αυγούστου
Κατηγορία:Χούντα των Συνταγματαρχών